Ma nyɔ́ māyī mína lóm profɛ́d Elías, ósúsúa yə nâ amǒs Ńtondôbə wâzu, amǒs ńnēn ai ekɔ wɔ̌ŋ. 24A yi dúgán dudǔ ńnə̄m bēsīā á bɔ́n bábán, ai ǹnə́m bɔ́n á bēsīā bábán, ású yə̄ nâ mə zǎ sɔ́ kūb ńnam eyɔg.[3] [1] Yákɔb a ngádug ésīā Ízag nâ énye a nə Ezau . Miǹnǎl mí Yákɔb myásɔ̄ nyē ábə nyiá woē Rebéka, miníngá Ízag . Ńdɔ̄ profɛ́d ā yī nə a kad nâ, bɔ́n bə́ Yákɔb bə́ bə̄lə́ mə̄fúlú mə́ ésīā wābán. Fada Lucien Anya Noah nyé a kad fɔ́ɔ́ á kpám naa “myǎ sə́ kig m̀bəmbə ayɔŋ”é vóm vī á bibɛl woé. [2] Mətum mə́ Yúdɛn mə́ ngábə́ bələ́ éki bídí, miǹnyón ai abuí mə́túnuŋa éyɔŋ ḿbə̂ dzam ǹnén ā nāmbá ayɔŋ. Bod bəvɔ́g bə́ ngatsog hḿ naa, abím tē lâyəan ású yə̄ nâ olún Zāmbá ó kə m̀fág ḿfə̄. [3] Bǐ nə dzǎm tsǒg vā nâ éyɔŋ běsīā ai bɔ́n bə́ sə́ kig ǹnə́m ḿbɔ̄g eyɔg yâzu á ńnam.